ბარდუსის ციხე
ბარდუსის ციხე (თურქ. Bardız Kalesi) — შუა საუკუნეების ციხესიმაგრე ისტორიულ ტაოში, ბარდუსის ხეობაში, ახლანდელი თურქეთის ტერიტორიაზე, ერზერუმის პროვინციის შენკაიას რაიონში, სოფელ გაზილერის მახლობლად. აგებულია ხეობის სათავეში, სამხედრო თვალასაზრისით კარგად შერჩეულ ადგილას, ზღვის დონიდან 2490 მეტრზე. ოფიციალურად ეწოდება გაზილერის ციხე. მისი მდებარეობიდან გამომდინარე, ბარდუსის წყლის ხეობის მთავარ სიმაგრეს წარმოადგენდა და მისი ძირითადი ამოცანა სწორედ ხეობაში შემოსასვლელი გზის კონტროლი იყო.